

REPUBLIKA HRVATSKA

 ZADARSKA ŽUPANIJA

 OPĆINA STARIGRAD

 **Općinsko vijeće**

KLASA: 306-02/20-01/02

URBROJ: 2198/09-1-20-1

Starigrad Paklenica, 24. rujna 2020. godine

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01,60/01, 129/05, 109/07, 125/08, 36/09, 150/11, 144/12, 144/12, 19/13, 137/15, 123/17 i 98/19) te članka 30. Statuta Općine Starigrad („Službeni glasnik Zadarske županije br. 3/18, 8/18 i 3/20),Općinsko vijeće Općine Starigrad, na 21. sjednici održanoj 24. rujna 2020. godine donijelo je

**ODLUKU**

**o mjerama za ublažavanje negativnih posljedica pandemije bolesti COVID-19**

**Članak 1.**

Ovom Odlukom propisuju se mjere za ublažavanje negativnih posljedica na gospodarstvo Općine Starigrad uslijed pandemije bolesti COVID – 19.

**Članak 2.**

Svi poslovni subjekti oslobađaju se komunalne naknade za poslovni prostor i zemljište koje služi za obavljanje djelatnosti za 2020. godinu u visini 50 % utvrđene godišnje obveze.

Poslovni subjekti koji obavljanju djelatnosti čije je obavljanje sukladno Odlukama Stožera civilne zaštite Zadarske županije i Stožera civilne zaštite Republike Hrvatskebilo zabranjeno, uključujući i usluge smještaja, oslobađaju se od obveze plaćanja komunalne naknade za poslovni prostor i zemljište koje služi obavljanju djelatnosti za razdoblje od početka primjene iz odluka pa do opoziva istih od strane nadležnih stožera.

**Članak 3.**

Zakupnicima poslovnih prostora u vlasništvu Općine Starigrad umanjuje se ugovorena godišnja zakupnina za 2020. godinu za 25 %.

Zakupnicima koji svoju zakupninu plaćanju dio kao koncesijsko odobrenje, a dio kao zakup poslovnog prostora, umanjuje se ugovorena zakupnina za 2020. godinu za 25 %.

**Članak 4.**

Zakupnicima javnih površina umanjuje se ugovorena zakupnina za 2020. godinu za 25 %.

**Članak 5.**

Ukoliko su neke od obveza iz članaka 2.-4. ove Odluke uplaćene u cijelosti za godišnje razdoblje ili preplaćene u odnosu na iznos određen ovom Odlukom, isto će se računati kao podmirenje obveza budućih razdoblja.

**Članak 6.**

Stupanjem na snagu ove Odluke, prestaje sa važenjem Odluka o mjerama za ublažavanje negativnih posljedica pandemije bolesti COVID-19 („Službeni glasnik Zadarske županije br. 10/20).

**Članak 7.**

Ova Odluka stupa na snagu prvog dana od dana objave u „Službenom glasniku Zadarske županije“.

Predsjednik

Marko Marasović, , dipl. ing. građ.